钦定古今图书集成/历象汇编/乾象典/第050卷 > 天垒城
## 钦定古今图书集成/历象汇编/乾象典/第050卷 > 天垒城

按《星经》，“天垒十三星如贯索状，在哭泣之南，主北方
丁零匈奴之事也。”

按：《史记天官书》《汉书天文志》俱不载。

按《晋书天文志》：“泣南十三星曰天垒城，如贯索状，主
北方丁零匈奴。”

按：《隋书天文志》同。

按《宋史天文志》：“天垒城一十三星，在泣南，圜如大钱，
形若贯索，主鬼方，北边丁零类，所以候兴败存亡按《观象玩占》，“天垒城十有三星，形如贯索，在哭泣星
南，主北方丁零、匈奴鬼方之类，所以候其兴败存亡
也。”